

2

Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2025 M. VASARIO 6 D. SPRENDIMO NR. T-2 „DĖL ŠIAULIŲ MIESTO SAVIVALDYBĖS 2025 METŲ BIUDŽETO IR 2026–2027 METŲ PAJAMŲ IR ASIGNAVIMŲ PATVIRTINIMO“ PAKEITIMO

2025 m.  d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu ir 16 straipsnio 1 dalimi, Šiaulių miesto savivaldybės taryba nusprendžia:
Pakeisti Šiaulių miesto savivaldybės tarybos 2025 m. vasario 6 d. sprendimą Nr. T-2 „Dėl Šiaulių miesto savivaldybės 2025 metų biudžeto ir 2026–2027 metų pajamų ir asignavimų patvirtinimo“ ir išdėstyti jį nauja redakcija: 


„ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS 2025 METŲ BIUDŽETO IR 2026–2027 METŲ PAJAMŲ IR ASIGNAVIMŲ PATVIRTINIMO

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, 16 straipsnio 1 dalimi, Lietuvos Respublikos biudžeto sandaros įstatymo 16 straipsnio 1 dalimi, Lietuvos Respublikos 2025–2027 metų biudžeto patvirtinimo įstatymu, Šiaulių miesto savivaldybės taryba nusprendžia:
.	Patvirtinti:
. Šiaulių miesto savivaldybės 2025 metų biudžeto (toliau – savivaldybės biudžetas) pajamas – 286 834 610,33 Eur, lėšų likutį ataskaitinio laikotarpio pabaigoje (2024-12-31) – 35 903 948,42 Eur, skolintas lėšas – 8 000 000,00 Eur (pridedama); 
. savivaldybės biudžeto asignavimus pagal programas ir asignavimų valdytojus – 330 738 558,75 Eur (pridedama);
. Šiaulių miesto savivaldybės 2025 metų mero rezervą – 363 400,00 Eur;
. Šiaulių miesto savivaldybės planuojamą metinę įsiskolinimų (mokėtinų sumų, išskyrus sumas paskoloms grąžinti) pokyčio sumą 2025 m. gruodžio 31 d. – 0,00 Eur;
. 2026 metų savivaldybės biudžeto planuojamą pajamų sumą – 299 371,7 tūkst. Eur, 2027 metų savivaldybės biudžeto planuojamą pajamų sumą – 294 841,2 tūkst. Eur;
. 2026 metų savivaldybės biudžeto planuojamą asignavimų sumą – 318 415,5 tūkst. Eur, 2027 metų savivaldybės biudžeto planuojamą asignavimų sumą – 312 201,1 tūkst. Eur.
. Nustatyti, kad:
. savivaldybės biudžeto asignavimų valdytojai išanalizuoja įsiskolinimų priežastis ir imasi priemonių įsiskolinimui sumažinti, o sudarydami ir tvirtindami 2025 metų išlaidų sąmatas, numato reikiamų asignavimų dalį 2025 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti;
. iš sutaupytų asignavimų išlaidoms pirmiausia turi būti dengiami įsiskolinimai;
. savivaldybės biudžeto asignavimų valdytojai, siekdami, kad 2025 m. gruodžio 31 d. nebūtų darbo užmokesčio, įskaitant nuo jo mokamus mokesčius, įsiskolinimų (mokėtinų sumų), turi užtikrinti, kad nebūtų priimta sprendimų padidinti darbo užmokestį darbuotojams daugiau, negu yra tam patvirtintų asignavimų darbo užmokesčiui;
. savivaldybės biudžeto asignavimų valdytojai neprisiima įsipareigojimų, nesudaro darbų atlikimo ir paslaugų pirkimo sutarčių, kol nėra tam tikslui numatytų asignavimų atitinkamoje programoje; išlaidoms padengti pirmiausia turi naudoti asignavimus iš einamaisiais biudžetiniais metais įmokėtų į savivaldybės biudžetą pajamų, įskaitant ankstesniais metais nepanaudotus lėšų likučius ir viršplanines pajamas, išskyrus konkrečiam tikslui numatytus asignavimus, kurių negalima naudoti kitiems tikslams.“


Savivaldybės meras 








































